**DIGITÁLIS KULTÚRA**

A 21. század iskolarendszere a nevelés-oktatás során az enyhe értelmi fogyatékos gyermekeket is felkészíti az információs kor kihívásaira. A tantárgy célja a Technológia műveltségterület elemeinek elsajátítása, készségek, képességek fejlesztése, az informatikai és digitális tudás alkalmazása más műveltségi területekben. Ennek során a megfelelő szemlélet kialakítása annak érdekében, hogy a tanulók ismereteiket hasznosítani tudják a mindennapi életben, és csökkenjen a digitális eszközök használatával a földrajzi elhelyezkedésből, a lehetőségek különbözőségéből, a fogyatékosságból eredő hátrány, növekedjenek a tanulók esélyei.

A tantárgy tanítása során a fókusz arra helyeződik, hogy az enyhe értelmi fogyatékos tanulót egyéni képességeinek figyelembe vételével az életvitele alakításához szükséges információkhoz és azok alkalmazásához tudjuk hozzásegíteni, továbbá olyan praktikus készségek, képességek fejlesztésére, amelyek a tárgyi ismeretszerzés mellett a tudás mindenkori frissítésének, ezzel az élethosszig tartó tanulásnak a feltételei. A nevelési-oktatási folyamatban a tanulók alapvető ismereteket szereznek a digitális technológiákról, az információszerzés jogi és etikai szabályairól.

A tantárgy feladata a tanulók motiválása, érdeklődésük felkeltése és a tantárgy iránti pozitív attitűd kialakítása változatos tevékenységekkel, tapasztalati úton. A tanulók a közvetlen környezet jeleit, üzenettartalmát értelmezve és megjelenítve jutnak el az információszerzés, -feldolgozás, -tárolás és -átadás technikáinak elsajátításához – mindvégig a gyermeki kíváncsiságra építve. A tanulók tevékenységek és a tapasztalatok megosztása és megbeszélése során jutnak el a hétköznapi algoritmusokban előforduló adatok olvasásához, rendezéséhez.

A digitális adatbázis-rendszer és az oktatóprogramok célirányos használata során a tanulók önértékelési képességei fejlődnek, a társak munkájának értékelése során a kulturált véleményformálás gyakorlására nyílik lehetőség, a tanulók készségeket szereznek az együttműködés megvalósításához és az egymás iránti tolerancia kialakulásához. A tantárgy fókuszál a könyvtárhasználat megismertetésére, a különböző médiumok elérésére, a tanuláshoz és a közhasznú tájékozódáshoz szükséges ismeretanyag szelekciójára és feldolgozásának lehetőségeire. Figyelmet fordít az öncélú és túlzott informatikai eszközhasználat egészségkárosító, személyiségromboló hatásának elemzésére, a veszélyek felismertetésére.

A tantárgyat tanítónak az enyhe értelmi fogyatékos tanulók nevelése során a legfőbb feladata az információs és kommunikációs kultúra alapjainak közvetítése a gyermekek felé.

Az IKT-eszközök széleskörű ismerete, használni tudása motiválja és képessé teszi a tanulót az önálló ismeretszerzésre a közös és az egyéni munkában egyaránt. Az IKT-eszközök használata közben fejlődik a tanulók verbális, nonverbális és elektronikus kommunikációs képessége. Az anyanyelvi kommunikációval szoros kapcsolatban gyakorolhatja a beszédértést, az „élőbeszéd”, az „írott beszéd” formáit.

**5–6. évfolyam**

A digitális kultúra tantárgy sajátos fejlesztési célja a tanulók sérült megismerési képességeinek kompenzálása, a szín-, forma- és nagyságemlékezet fejlesztése, az észlelés hibáinak korrekciója. A finommotorika tudatos fejlesztését szolgálja a kétkezes gépelés megalapozása.

A tantárgy alkalmas a szerialitás fejlesztésére, az emlékezet sérülésének kompenzálására, ezért feladata a megfigyelő, analizáló, szintetizáló, rendszerező képesség megerősítése.

Az enyhe értelmi fogyatékos tanulók esetében a tantárgy adta lehetőségeket fel kell használni a tanulók intellektuális kompetenciáinak, algoritmizáló és tervező készségének fejlesztésére, valamint a problémamegoldó gondolkodás begyakorlására. A kommunikáció során törekedni kell a helyes nyelvhasználatra, az olvasási képesség tudatos erősítésére.

|  |  |  |  |  |
| --- | --- | --- | --- | --- |
| **Témakör** | | **1. A digitális eszközök használata** | | **Javasolt óraszám: 4 óra** |
| **A témakör nevelési-fejlesztési céljai** | | Az érdeklődés fokozása az informatikai környezet eszközei iránt.  Az informatikai ismeretek és az informatikai környezet tudatos használatának alapozása.  A számítógéppel való interaktív kapcsolattartás – a legszükségesebb perifériák bemutatása és használatuk gyakoroltatása.  Interaktív kommunikációs attitűd kialakítása;  taktilis, vizuális, akusztikus észlelés szükség szerinti fejlesztése. | | |
| **Fejlesztési ismeretek** | | | **Fejlesztési tevékenységek** | |
| Bemeneti, kimeneti perifériák.  Az informatikai eszközök egészségre gyakorolt hatása.  A számítógép működtetése: egér és billentyűzet funkciói.  Játék- és didaktikai célú szoftverek és webtankönyvek.  Programok ablak-gombjai. | | | A számítógép részei: be- és kimeneti perifériák használata.  Vezérlő billentyűk megismerése: a Backspace és a Delete.  Jelentésmódosító billentyűk megismerése: a Shift és a Caps Lock.  Alfanumerikus billentyűk megismerése: írásjelek és szóközbillentyű.  Egér használata: kijelölés.  Felhasználói felület kezelése: webes tankönyvek működésének megismerése.  Adott informatikai eszközök kezelésének gyakorlása.  A programok ablakgombjainak használata.  Egyszerű oktatóprogramok interaktív használata.  A számítógépes manuális-vizuális kommunikáció gyakorlása a programokkal. | |
| **Fogalmak** | Be- és kimeneti periféria, vezérlő billentyű, jelentésmódosító billentyű, alfanumerikus billentyű, írásjel, szóközbillentyű, ablak-gomb. | | | |

|  |  |  |  |  |  |
| --- | --- | --- | --- | --- | --- |
| **Témakör** | | | **2. Alkalmazói ismeretek** | | **Javasolt óraszám: 28 óra** |
| **A témakör nevelési-fejlesztési céljai** | | | Rajzos, szöveges dokumentumok létrehozása céljából a gépkezelés gyakoroltatása.  Gyakorlottság fejlesztése adatok rendezésében.  Közhasznú információforrások használatának megismertetése.  Motivációs, koncentrációs képesség fejlesztése. | | |
| **Fejlesztési ismeretek** | | | **Fejlesztési tevékenységek** | | |
| 2.1. Írott és audiovizuális dokumentumok elektronikus létrehozása  Egyszerű rajzos és szöveges dokumentum.  Dokumentum elnevezése.  Mentés, behívás.  Billentyűzet további funkciói.  2.2. Adatkezelés, adatfeldolgozás, információ-megjelenítés  Adatok rendezése.  Közhasznú információk.  Internet előnyei és veszélyei. | | | Egyszerű, kreatív alkotás a számítógéppel: rajzos, rövid szöveges dokumentumok készítése.  Az alkalmazói szoftverek újabb eszközeinek és funkcióinak megismerése.  Hibajavítás kész szövegben: törlés kétféleképpen.  Kétkezes gépelést tanító program folyamatos használata.  Írásjelek megismerése és alkalmazása szövegben.  Dokumentumok elnevezése, mentése, behívása.  Gyűjtött adatok táblázatba rendezése, kijelölés gyakorlása.  Csoportosítás adott szempontok szerint.  Munkadarabok (ön)értékelése megbeszélt szempontoknak megfelelően.  Gyakorlottság szerzése a közhasznú információk keresésében (moziműsor, telefonkönyv).  Irányított adatkeresés a világhálón (SDT, on-line játékok).  Információforrások etikus felhasználásának megismerése. | | |
| **Fogalmak** | Kurzor, mentés, behívás, dokumentumnév, táblázat, SDT, adat. | | | | |

|  |  |  |  |  |
| --- | --- | --- | --- | --- |
| **Témakör** | | 1. **Problémamegoldás digitális eszközökkel és módszerekkel** | | **Javasolt óraszám: 11 óra** |
| **A témakör nevelési-fejlesztési céljai** | | A problémafelismerő és a kreatív gondolkodás előhívása és/vagy továbbfejlesztése.  Adottságok kibontakoztatása, pontos szabálykövetés erősítése. | | |
| **Fejlesztési ismeretek** | | | **Fejlesztési tevékenységek** | |
| 3.1. A probléma megoldásához szükséges módszerek és eszközök kiválasztása.  Teknőcgrafika alkalmazási területe.  Irányok a képernyőn – teknőcgrafika.  Alakzatok teknőccel. | | | Teknőcgrafika alkalmazási területének megismerése.  Teknőc mozgatása a képernyőn irány-billentyűkkel.  Irányok gyakorlása. | |
| 3.2. Algoritmizálás (és adatmodellezés).  Mindennapi élet összetettebb feladatainak algoritmusai. | | | Ismétlődő utasítások végrehajtása – betűk, számok, alakzatok előállítása.  Adatok, ötletek gyűjtése.  Lejátszás, algoritmusok módosításával, tanári segítséggel.  Algoritmikus játékban irányító és/vagy irányítottként való részvétel. | |
| **Fogalmak** | Teknőcgrafika, toll fel, le; vonalvastagság, vonalszín, ismétlődés, irányító, irányított. | | | |

|  |  |  |  |  |
| --- | --- | --- | --- | --- |
| **Témakör** | | **4. Infokommunikáció, információs társadalom** | | **Javasolt óraszám: 6 óra** |
| **A témakör nevelési-fejlesztési céljai** | | Az infokommunikációt segítő, még ismeretlen eszközök bemutatása és lehetőségeik kipróbálása.  Az elektronikus média eszközeinek és lehetőségeinek megismertetése.  A tanulók életkorának megfelelő legelterjedtebb elektronikus szolgáltatások megismertetése.  Az IKT-eszközök túlzott használata veszélyeinek, káros hatásainak megismertetése, törekvés kialakítása a megelőzésre.  Az informatika eszközrendszerének használata tanári segítséggel vagy anélkül.  Tájékozódás és az információszerzés technikáinak megismertetése, a számítógép helyes használatának gyakoroltatása. | | |
| **Fejlesztési ismeretek** | | | **Fejlesztési tevékenységek** | |
| 4.1. Információkeresés, információs közlési rendszerek.  Életkornak megfelelő számítógépes információhordozók.  4.2. Az információs technológián alapuló kommunikációs formák.  Információfogadás és  -küldés.  Veszélyek.  4.3. Médiainformatika.  4.4. Információkezelés jogi és etikai vonatkozása.  Adatbiztonság, adatmegőrzés, Netikett.  4.5. Az e-szolgáltatások szerepe és használata.  Gyerekeknek szóló elektronikus szolgáltatások. | | | Internet megismerése.  A számítógépes technika felhasználása a tudás bővítésére, kezdetben segítséggel.  Életkoruknak megfelelő információhordozókban irányított keresés.  Internetes portálok használata.  Információk küldése és fogadása tanár, illetve felnőtt segítségével.  Saját adat védelme.  Számítógépen előállított, rögzített tantárgyakhoz kapcsolódó információ felkutatása, használatának megismerése, használata.  Netikett alapjainak megismerése.  További, gyermekeknek szóló szolgáltatások megismerése (pl. tantárgyak anyagát segítő programok, játékos weblapok). | |
| **Fogalmak** | Adatbázis, mobilkommunikáció, információküldés, információfogadás, elektronikus levelezés, Netikett. | | | |

|  |  |  |  |  |  |  |
| --- | --- | --- | --- | --- | --- | --- |
| **Témakör** | | | **5. Könyvtári informatika** | | **Javasolt óraszám: 19 óra** | |
| **A témakör nevelési-fejlesztési céljai** | | | Hagyományos és új információs eszközökön alapuló könyvtári szolgáltatások megismertetése.  Tantárgyak anyagához megfelelő információs forrás kiválasztása segítséggel.  Olvasási képesség fejlesztése. | | | |
| **Fejlesztési ismeretek** | | | | **Fejlesztési tevékenységek** | | |
| Információhordozók leggyakoribb típusai a mindennapi életben.  Könyvtári szolgáltatások.  Folyóiratok, újságok, könyvek csoportosításának szempontjai.  Katalógus.  Irányított forrás- és információkeresés. | | | | Információhordozók leggyakoribb típusainak megismerése.  Szabadon választott újság, könyv kikeresése.  Ajánlott könyv megkeresése.  Beszélgetés a választott könyvről.  Évfolyamkönyvtár könyveinek rendezése adott szempont alapján, katalógus készítése – tanári segítséggel.  Tanulmányokhoz kapcsolódó könyvek, folyóiratok kiválasztása. | | |
| **Fogalmak** | Folyóirat, katalógus, internetes szótár, Wikipédia. | | | | | |
|  | | | | | | |
| **Témakör** | | **6. Számonkérés** | | | | **Javasolt óraszám: 4 óra** |

|  |  |
| --- | --- |
| **Összegzett tanulási eredmények a két évfolyamos ciklus végén** | A számítógép perifériáinak ismerete, a billentyűzet és az egér tanult funkcióinak használata. Alapszintű „kommunikálás” a számítógéppel.  Szabálykövető magatartás.  Egyszerű, rajzos, szöveges dokumentum lehetőleg önálló, ha szükséges, egyéni segítségadással megvalósuló elkészítése. Információforrás irányított keresése a neten, a közhasznú információ-források megtalálása és felhasználása a mindennapi életben.  A hétköznapi algoritmusok értelmezése, alkalmazásuk.  Felvetett egyszerű problémákra a megoldás módszerének kiválasztása tanári segítséggel. Algoritmikus képesség egyéni haladáshoz képest elvárt megerősödése, a grafikai kifejezőképesség önállósulása.  Több, gyermekeknek szóló weboldal és program ismerete, a gyermekek számára készült honlapok használata önállóan vagy tanári segítséggel.  Tájékozódás az ABC betűrendben a könyvespolcon, a könyvtárban segítséggel, szerző vagy cím alapján könyv kiválasztása a katalógusból – segítséggel. Tartalomjegyzék használata – segítséggel.  Az olvasottakról beszámoló – kérdések alapján. |

**7–8. évfolyam**

A digitális kultúra tantárgy sajátos fejlesztési céljai a finommotorika és a szem-kéz koordináció tudatos fejlesztésének folytatása, a tanulók intellektuális kompetenciáinak, algoritmizáló és tervező készségének, valamint problémamegoldó gondolkodásának további erősítése. A megfigyelő, analizáló, szintetizáló, rendszerező képesség fejlesztésével a figyelem, a megkülönböztetés, az azonosítás képességének fejlesztése a tanulók egyéni képességeinek, haladási szintjének a figyelembe vételével.

A válogatáshoz kapcsolódó feladatokban, az ítéletalkotás, döntés meghozatalában, az önálló indoklás kialakításában a pedagógusnak mind az önálló munkára, mind a segítséggel megvalósuló tevékenységre lehetőséget kell teremtenie.

|  |  |  |  |  |
| --- | --- | --- | --- | --- |
| **Témakör** | | **1. Digitális eszközök használata** | | **Javasolt óraszám: 4 óra** |
| **A témakör nevelési-fejlesztési céljai** | | Érdeklődés megerősítése a tantárgy iránt.  Perifériák, háttértárak megismertetése.  Informatikai ismeretek és az informatikai környezet tudatos használatának erősítése.  Információ befogadása, fogalmak értése, megjegyzése.  Ismerkedés a virtuális világgal.  Informatikai alapismeretek alkalmazása más tantárgyakban.  Információ keresésének, gyűjtésének gyakoroltatása.  Túlzott informatikai eszközhasználat káros hatásának tudatosítása.  Hatékony, önálló tanuláshoz szükséges motiváció fenntartása IKT-eszközökkel.  Helyes informatikai szemlélet kialakítása.  Szándékos figyelem tartósságának további erősítése.  Tanuláshoz szükséges belső motivációk kialakítása.  A digitális technológia megfelelő használatának megismertetése.  Perceptív fogalomalkotó, analógiás és problémamegoldó gondolkodás fejlesztése. | | |
| **Fejlesztési ismeretek** | | | **Fejlesztési tevékenységek** | |
| 1.1. Operációs rendszer és/vagy egy segédprogram alapszolgáltatása.  Be- és kiviteli perifériák.  Állományok tárolása: háttértárak.  Képernyő részei.  Ablak-gombok.  1.2. Elektronikus számítógépek fejlődése.  Az informatika történetének magyar tudósa.  1.3. Mobilkommunikációs eszközök.  Virtuális tanulási környezet, „Netikett”. | | | Operációs rendszerek futtatása, váltása.  Számítógéphez csatlakoztatható perifériás eszközök működtetése.  Perifériák csoportosítása.  Háttértárak megismerése.  Programok ablak-gombjainak használata.  Operációs rendszer és a használt programok képernyőinek megismerése.  Elektronikus számítógépek fejlődésének megismerése.  Neumann János magyar származású természettudós munkásságáról ismeretek gyűjtése.  Aktív szókincs bővítése.  Mobilkommunikációs eszközök megismerése és használatuk.  Virtuális tanulási környezet kezelésének megismerése, használata. | |
| **Fogalmak** | Windows, CD, DVD, pendrive-méret, ablak-gomb, operációs rendszer, mobilkommunikációs eszköz, címsor, menüsor, eszköztár, alkalmazási terület, gördítősáv, csúszka. | | | |

|  |  |  |
| --- | --- | --- |
| **Témakör** | **2. Alkalmazói ismeretek** | **Javasolt óraszám: 32 óra** |
| **A témakör nevelési-fejlesztési céljai** | Érdeklődési kör bővítése.  A számítógép eszközszintű használata más tantárgyakban.  Tanuláshoz szükséges belső motivációk kialakítása.  Képesség fejlesztése a digitális technológiák megfelelő használatához.  Az informatika társadalmi szerepének bemutatása konkrét példák alapján.  Programok használata jogi és erkölcsi alapjainak megismertetése.  Függőség megelőzése.  Nonverbális kifejezőképesség fejlesztése.  Tájékozottság igényének alakítása a jeles napokban, nemzeti és nemzetközi ünnepekben. | |

|  |  |  |
| --- | --- | --- |
| **Fejlesztési ismeretek** | | **Fejlesztési tevékenységek** |
| 2.1. Írott és audiovizuális dokumentumok elektronikus létrehozása.  Rajzolóprogram még ismeretlen eszközei.  Rajzos, szöveges, táblázatos dokumentumok létrehozása, formázása.  Nyomtatás.  Szövegszerkesztés, a vágólap használata.  2.2. Adatkezelés, adatfeldolgozás, információ-megjelenítés.  Adat szemléltetését, értelmezését, vizsgálatát segítő eszközök.  Táblázatok, diagramok, grafikonok, következtetések. | | Rajzos illusztráció készítése, a teljes eszköztár használatával.  Igényesség a munkadarabok esztétikus külalakjára.  Szövegszerkesztés elemi lehetőségeinek kipróbálása, karakterválasztás, betűméret, szöveg elhelyezése, hibajavítás.  Szövegszerkesztési műveletek gyakorlása, dokumentum minél önállóbb készítése.  Dokumentum nyomtatása.  Szövegek és kép másolása vágólap használatával.  Dokumentumok készítése az iskolai élet eseményeihez, jeles napokhoz kapcsolódva.  Adat szemléltetését, értelmezését, vizsgálatát segítő eszközök megismerése, tájékozódás a használatukról.  Táblázat létrehozása.  Táblázatkezelés alapfogalmainak megismerése egyszerű példákon.  Diagramok, grafikonok megismerése, adatok leolvasása. Adatbázisból történő információszerzés módjainak megismerése. |
| **Fogalmak** | Diagram, grafikon, karakter, betűméret, elhelyezés, vágólap, cella, sor, oszlop, nyomtatás. | |

|  |  |  |  |  |  |
| --- | --- | --- | --- | --- | --- |
| **Témakör** | | | **3. Problémamegoldás digitális eszközökkel és módszerekkel** | | **Javasolt óraszám: 27 óra** |
| **A témakör nevelési-fejlesztési céljai** | | Ismétlődő utasítások végrehajtása – görbe vonalú betűk, számok, alakzatok előállítása. Irányok gyakoroltatása.  Probléma megoldása tanári segítséggel és/vagy önállóan.  Pontos szabálykövetés erősítése.  Kreativitás, szépérzék fejlesztése. | | | |
| **Fejlesztési ismeretek** | | | | **Fejlesztési tevékenységek** | |
| 3.1. A probléma megoldásához szükséges módszerek és eszközök kiválasztása  Alakzatok teknőccel  3.2. Algoritmizálás (és adatmodellezés)  Iskolai élet algoritmusai | | | | Teknőccel körvonalas minták rajzolása utasítással, majd egyre önállóbban.  Egymás utáni elemek, ismétlődések kapcsolatának észrevétele.  Teknőc egyre önállóbb tudatos irányítása.  Érdekes minták ismétlések segítségével.  Minták önálló tervezése, rajzolása.  Adatok gyűjtése, tervkészítés. Adatok megjelenítése: rajzban, írásban, jelekkel. | |
| **Fogalmak** | Teknőcgrafika, beállítási lehetőség, szög- és lépésnagyság. | | | | |

|  |  |  |
| --- | --- | --- |
| **Témakör** | **4. Infokommunikáció, információs társadalom** | **Javasolt óraszám: 5 óra** |
| **A témakör nevelési-fejlesztési céljai** | Az infokommunikációt segítő különféle eszközök bemutatása és lehetőségeik kipróbálása.  Az elektronikus média eszközeinek és lehetőségeinek megismertetése.  A tanulók életkorának megfelelő, legelterjedtebb elektronikus szolgáltatások megismertetése.  Az IKT-eszközök túlzott használata veszélyeinek beláttatása, káros hatásainak megismertetése, törekvés erősítése a megelőzésre.  Képesség kialakítása az informatika eszközrendszerének önálló vagy segítséggel történő alapvető használatára.  A számítógép-használat helyes szokásrendszerének elvárása.  Céltudatos, biztonságos net-használatra szoktatás. | |

|  |  |  |
| --- | --- | --- |
| **Fejlesztési ismeretek** | | **Fejlesztési tevékenységek** |
| 4.1. Információkeresés, információközlési rendszerek.  Információhordozók ismert körének bővítése.  4.2. Az információs technológián alapuló kommunikációs formák.  Információfogadás és  -küldés, e-mail.  Veszélyek.  4.3. Médiainformatika.  Céltudatos információszerzés. | | Életkornak megfelelő információhordozók körének bővítése, megismerésük, használatuk.  A számítógépes technika felhasználása a tudás bővítésére egyre önállóbban.  Információk küldése és fogadása minél önállóbban.  Informatikai levelezési nyelv használata.  Adatokkal való visszaélés veszélyeinek, következményeinek megismerése.  Hatékony, céltudatos információszerzés gyakorlása. |
| 4.4. Információkezelés jogi és etikai vonatkozása  Biztonsági kérdések  4.5. Az e-szolgáltatások szerepe és használata.  E-szolgáltatások a mindennapi életben. | | Információforrások biztonságos, etikus felhasználása.  E-szolgáltatások jelentőségének megismerése.  Gyermekeknek szóló szolgáltatások körének további bővítése.  Kommunikáció a számítógép egy biztonságos csevegő programja segítségével, on-line beszélgetés. |
| **Fogalmak** | Informatikai levelezési nyelv, visszaélés, következmény, online, csevegőprogram, e-mail, honlap, kezdőoldal, link (hivatkozás). | |

|  |  |  |
| --- | --- | --- |
| **Témakör** | **5. Könyvtári informatika** | **Javasolt óraszám: 4 óra** |

|  |  |
| --- | --- |
| **A témakör nevelési-fejlesztési céljai** | Hagyományos és új információs eszközökön alapuló könyvtári szolgáltatások céltudatos használatának kialakítása.  Tantárgyak anyagához megfelelő információs forrás kiválasztása, lehetőleg önállóan.  Pozitív viszonyulás kialakítása a könyvtárhasználathoz. |

|  |  |
| --- | --- |
| **Fejlesztési ismeretek** | **Fejlesztési tevékenységek** |
| Lakóhelyi könyvtár.  Bibliográfia.  Kézikönyvek, lexikonok.  Elektronikus könyvtár. | Dokumentumok csoportosítása.  Adott feladathoz segédanyag keresése önállóan vagy csoportmunkában – tanári irányítással.  Keresési módszerek alkalmazása.  Elektronikus könyvtárhasználat megismerése.  Tematikus gyűjtőmunka – segítséggel.  Médiumok típusba sorolása. |

|  |  |
| --- | --- |
| **Fogalmak** | Tárgymutató, névmutató, kézikönyv, lexikon, ismeretterjesztő könyv. |

|  |  |
| --- | --- |
| **Összegzett tanulási eredmények a két évfolyamos ciklus végén** | A számítógép főbb perifériás egységeinek használata önállóan vagy segítséggel, funkcióik ismerete.  A számítógép és a mobilkommunikációs eszközök fontosabb alkalmazási területeinek és jelentőségüknek ismerete a mai társadalomban.  A net célirányos használata.  A program- és adatvédelem szabályainak betartása.  Tapasztalatok az informatikai eszközök és információhordozók használatában.  Az információforrások etikus használata.  A számítógép-kezelés alapjainak elsajátítása.  Többféle formázást tartalmazó, szöveges, rajzos, táblázatos dokumentumok elkészítése.  Adatok táblázatos, diagramos, grafikonos megjelenítésének értelmezése.  Információfeldolgozási képesség gyakorlati hasznosságának belátása.  Testi és lelki egészség megóvása érdekében a függőség megelőzése, a net veszélyeinek elhárítása.  Törekvés a gyermeki adottságok kibontakoztatására.  A számítógép egyre biztosabb, önálló kezelése.  Iskolai algoritmusok értelmezése, minél önállóbb alkalmazása.  Algoritmizáló képesség megerősödése, önállósulása.  Grafikai kifejezőképesség önállósulása.  Szabálykövető magatartás, megerősödött feladattudat kialakulása.  Önbizalom, önértékelés fejlődése.  Képesség céltudatos információszerzésre.  Iskolai feladathoz dokumentum kiválasztása segítséggel, majd egyre önállóban.  Tárgy- és névmutató használata.  Beszámoló a szerzett információról – kérdések segítségével.  Hagyományos és elektronikus könyvtárszolgáltatások igénybevétele tanauláshoz, szórakozáshoz.  A korszerű technológiákon alapuló könyvtári ismerethordozókból, számítógépes, hálózatokból, multimédiás oktatóprogramokból történő információszerzés lehetőségének, módjának ismerete. |